Hindistonning janubi-g‘arbida joylashgan Kerala shtatida 77 kishi yong‘inda halok bo‘ldi. Yong‘in Ko‘llam shahridagi butxonada sodir bo‘lgan. Noxush voqea 10 aprel erta tongda, mahalliy vaqt bilan soat 03:30larda sodir bo‘ldi. Butxona butkul vayron bo‘lgan. Ayni vaqtda jabrlanganlarning aniq soni noma’lum. Dastlabki ma’lumotlarga ko‘ra, 200 dan ko‘proq odam jarohat olgan. Jiddiy kuyish jarohatlari olgan odamlar yaqin oradagi shifoxonalarga olib borilgan. Indian Express gazetasining ma’lum qilishicha, yong‘inga diniy tantanalar vaqtida ishlatilgan mushaklarning portlashi sabab bo‘lgan. Ayni vaqtda Hindistonda 14 aprelda boshlanuvchi quyosh Yangi yiliga bag‘ishlangan tantanalar o‘tmoqda. Voqea joyiga Kerala shtatining bosh vaziri va ichki ishlar vaziri yetib kelgan.